**NÁRODNÁ RADA SLOVENSKEJ REPUBLIKY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**VI. volebné obdobie**

Číslo: CRD-1127/2015

### 1572a

### S p o l o č n á s p r á v a

**výborov Národnej rady Slovenskej republiky o prerokovaní vládneho návrhu zákona o vyvlastňovaní pozemkov a stavieb a o nútenom obmedzení vlastníckeho práva k nim a o zmene a doplnení niektorých zákonov (tlač 1572)** vo výboroch Národnej rady Slovenskej republiky v druhom čítaní

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre verejnú správu a regionálny rozvoj ako gestorský výbor k **vládnemu návrhu** **zákona o vyvlastňovaní pozemkov a stavieb a o nútenom obmedzení vlastníckeho práva k nim a o zmene a doplnení niektorých zákonov (tlač 1572)** podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky:

**I.**

Národná rada Slovenskej republiky uznesením č. 1794 zo 16. júna 2015 pridelila  **vládny návrh zákona o vyvlastňovaní pozemkov a stavieb a o nútenom obmedzení vlastníckeho práva k nim a o zmene a doplnení niektorých zákonov (tlač 1572)** na prerokovanie týmto výborom:

**Ústavnoprávnemu výboru Národnej rady Slovenskej republiky,**

**Výboru Národnej rady Slovenskej republiky pre hospodárske záležitosti,**

**Výboru Národnej rady Slovenskej republiky pre verejnú správu a regionálny rozvoj**

**a**

**Výboru Národnej rady Slovenskej republiky pre ľudské práva a národnostné menšiny;**

Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

**Ústavnoprávny výbor** **Národnej rady Slovenskej republiky** uznesením č. 642 z 8. septembra 2015 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**Výbor** **Národnej rady Slovenskej republiky** **pre hospodárske záležitosti** uznesením č. 464 z 10. septembra 2015 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**Výbor Národnej rady Slovenskej republiky pre verejnú správu a regionálny rozvoj** uznesením č. 243 z 2. júla 2015 s vládnym návrhom zákona **súhlasil** a odporučil ho Národnej rade Slovenskej republiky **schváliť.**

**Výbor** **Národnej rady Slovenskej republiky** **pre ľudské práva a národnostné menšiny** uznesením č. 188 z 10. septembra 2015 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

Z uznesení výborov Národnej rady Slovenskej republiky uvedených pod bodom III. tejto správy vyplývajú tieto pozmeňujúce a doplňujúce návrhy:

1. K čl. I § 1

Čl. I §1 znie:

„Tento zákon upravuje odňatie vlastníckeho práva, obmedzenie vlastníckeho práva k pozemku alebo ku stavbe, zriadenie, obmedzenie, zrušenie práva zodpovedajúceho vecnému bremenu k pozemku alebo ku stavbe, obmedzenie, zrušenie práv tretích osôb k pozemku alebo ku stavbe, ak je to nevyhnutné pre uskutočnenie stavby alebo opatrenia v nevyhnutnej miere, vo verejnom záujme a na účel podľa osobitných zákonov a za primeranú náhradu.“

Legislatívno-technická pripomienka, ktorou zákon upravuje všetky zásahy do vlastníckeho práva bez alternácie.

Výbor NR SR pre hospodárske záležitosti

Výbor NR SR pre ľudské práva a národnostné menšiny

**Gestorský výbor odporúča schváliť.**

1. K čl. I § 2 ods. 2

V čl. I § 2 ods. 2 sa slová „tie sa preukazujú“ nahrádza slovami „ten sa preukazuje“.

Legislatívno-technická pripomienka. Preukazuje sa súlad a nie ciel alebo zámer, ako to vyplýva aj z dôvodovej správy.

Ústavnoprávny výbor NR SR

Výbor NR SR pre hospodárske záležitosti

Výbor NR SR pre ľudské práva a národnostné menšiny

**Gestorský výbor odporúča schváliť.**

1. K čl. I § 3 ods. 1

V čl. I §3 ods. 1 úvodná veta znie:

„Bezvýslednosť pokusu o nadobudnutie vlastníckeho práva k pozemku alebo ku stavbe, o zriadenie, obmedzenie, zrušenie práva zodpovedajúceho vecnému bremenu k pozemku alebo stavbe, obmedzenie, zrušenie práv tretích osôb k pozemku alebo ku stavbe dohodou sa preukazuje“

Legislatívno-technická pripomienka zjednocuje spôsob preukazovania snahy dosiahnuť účel vyvlastnenia dohodou pre všetky zásahy do vlastníckeho práva.

Výbor NR SR pre hospodárske záležitosti

Výbor NR SR pre ľudské práva a národnostné menšiny

**Gestorský výbor odporúča schváliť.**

1. K čl. I § 3 ods. 2 písm. a)

V čl. I § 3 ods. 2 písm. a) sa slová „známy jeho pobyt“ nahrádzajú slovami „známe miesto jeho trvalého pobytu alebo sídlo“.

Legislatívno-technická pripomienka, ktorou sa upresňuje pojem zaužívaný v iných právnych predpisoch (napr. zákon Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom).

Ústavnoprávny výbor NR SR

Výbor NR SR pre hospodárske záležitosti

Výbor NR SR pre ľudské práva a národnostné menšiny

**Gestorský výbor odporúča schváliť.**

1. K čl. I § 3 ods. 2 písm. c)

V Čl. I § 3 ods. 2 písm. c) sa vypúšťa poznámka pod čiarou.

Nasledujúce odkazy na poznámky pod čiarou sa primerane prečíslujú.

Legislatívno-technická pripomienka. Poznámka pod čiarou je nesprávne uvedená nakoľko § 70 katastrálneho zákona neupravuje konanie, na ktoré odkazuje ustanovenie zákona o vyvlastnení.

Výbor NR SR pre hospodárske záležitosti

Výbor NR SR pre ľudské práva a národnostné menšiny

**Gestorský výbor odporúča schváliť.**

1. K čl. I § 3 ods. 3 písm. a) a b)

V čl. I § 3 ods. 3 písm. a) a b) sa za slová „upozornenie o tom,“ vkladá slovo „že“.

Gramatická úprava textu.

Ústavnoprávny výbor NR SR

Výbor NR SR pre hospodárske záležitosti

Výbor NR SR pre ľudské práva a národnostné menšiny

**Gestorský výbor odporúča schváliť.**

1. K čl. I § 3 ods. 3 písm. a)

V čl. I § 3 ods. 3 písm. a) sa slová „dohody odmietnutý“ nahrádzajú slovami „dohody za odmietnutý“.

Gramatická úprava textu.

Ústavnoprávny výbor NR SR

Výbor NR SR pre hospodárske záležitosti

Výbor NR SR pre ľudské práva a národnostné menšiny

**Gestorský výbor odporúča schváliť.**

1. K čl. I § 4 ods. 6

V čl. I § 4 ods. 6 v úvodnej vete sa slová „a v“ nahrádzajú slovami „alebo v“.

Legislatívno-technická úprava, ktorou sa zjednocuje formulácia použitá v čl. I § 4 ods. 5.

Ústavnoprávny výbor NR SR

Výbor NR SR pre hospodárske záležitosti

Výbor NR SR pre ľudské práva a národnostné menšiny

**Gestorský výbor odporúča schváliť.**

1. K čl. I § 4 ods. 6 písm. c)

V čl. I § 4 ods. 6 písm. c) sa slovo „zániku zmluvného vecného bremena“ nahrádza slovami „obmedzenia alebo zrušenia práva zodpovedajúcemu vecnému bremenu“.

Legislatívno-technická pripomienka, ktorou sa zjednocuje formulácia použitá v návrhu zákona (napr. § 1).

Ústavnoprávny výbor NR SR

Výbor NR SR pre hospodárske záležitosti

Výbor NR SR pre ľudské práva a národnostné menšiny

**Gestorský výbor odporúča schváliť.**

1. K čl. I § 5 ods. 1

V čl. I § 5 ods. 1 v prvej vete sa za slovom „bremenu“ vypúšťa čiarka a slová „s ktorej vlastníctvom je spojené právo zodpovedajúce vecnému bremenu“.

Legislatívno-technická pripomienka, ktorou sa vypúšťajú zmätočné a nadbytočné slová.

Ústavnoprávny výbor NR SR

Výbor NR SR pre hospodárske záležitosti

Výbor NR SR pre ľudské práva a národnostné menšiny

**Gestorský výbor odporúča schváliť.**

1. K čl. I § 6 ods. 3

V čl. I § 6 ods. 3 v poslednej vete sa za tretím slovom „domu“ vypúšťa čiarka a slová „najdlhšie však dva roky.“.

Časové obmedzenie úhrady nájomného je neprípustné pre prípad, ak vyvlastniteľ nezaobstaral v zákonnej dvojročnej lehote náhradné bývanie pre vyvlastneného, čo reálne hrozí najmä v prípade obstarania náhradného bytu alebo rodinného domu výstavbou.

Ústavnoprávny výbor NR SR

Výbor NR SR pre hospodárske záležitosti

Výbor NR SR pre ľudské práva a národnostné menšiny

**Gestorský výbor odporúča schváliť.**

1. K čl. I § 6 ods. 7

V čl. I § 6 ods. 7 sa slová „jej pobyt nie je známy“ nahrádzajú slovami „nie je známa adresa jej trvalého pobytu alebo adresa jej sídla“.

Legislatívno-technická pripomienka, ktorou sa ktorou sa zosúlaďuje pojem, ktorý bude použitý v novom Civilnom sporovom poriadku (§ 14 a 15 zákona č. 160/2015 Z. z.).

Ústavnoprávny výbor NR SR

Výbor NR SR pre hospodárske záležitosti

Výbor NR SR pre ľudské práva a národnostné menšiny

**Gestorský výbor odporúča schváliť.**

1. K čl. I § 6 ods. 8

V čl. I § 6 ods. 8 sa slovo „správcovi“ nahrádza slovami „správcovi lesných pozemkov podľa osobitného predpisu“.

Legislatívno-technická úprava ktorou sa odstraňuje normatívny charakter poznámky pod čiarou č. 8.

Ústavnoprávny výbor NR SR

Výbor NR SR pre hospodárske záležitosti

Výbor NR SR pre ľudské práva a národnostné menšiny

**Gestorský výbor odporúča schváliť.**

1. K čl. I § 8 ods. 1

V čl. I § 8 ods. 1 sa slovo „Účastníci“ nahrádza slovom „Účastníkmi“.

Gramatická úprava textu.

Ústavnoprávny výbor NR SR

Výbor NR SR pre hospodárske záležitosti

Výbor NR SR pre ľudské práva a národnostné menšiny

**Gestorský výbor odporúča schváliť.**

1. K čl. I § 8 ods. 1 písm. d)

V Čl. I § 8 ods. 1 sa vypúšťa písm. d) a písm. e) sa označuje ako písm. d).

Legislatívno-technická pripomienka, ktorou sa vypúšťa zmätočné a nadbytočné ustanovenie.

Výbor NR SR pre hospodárske záležitosti

Výbor NR SR pre ľudské práva a národnostné menšiny

**Gestorský výbor odporúča schváliť.**

1. K čl. I § 8 ods. 2

V čl. I § 8 ods. 2 sa slová „miesto jeho pobytu nie je známe“ nahrádzajú slovami „nie je známe miesto jeho trvalého pobytu alebo sídlo“.

Legislatívno-technická pripomienka, ktorou sa upresňuje pojem zaužívaný v iných právnych predpisoch (napr. zákon Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom).

Ústavnoprávny výbor NR SR

Výbor NR SR pre hospodárske záležitosti

Výbor NR SR pre ľudské práva a národnostné menšiny

**Gestorský výbor odporúča schváliť.**

1. K čl. I § 8 ods. 2

V čl. I § 8 ods. 2 sa za slovo „správca“ vkladajú slová „podľa osobitného predpisu“.

Legislatívno-technická úprava ktorou sa odstraňuje normatívny charakter poznámky pod čiarou č. 8.

Ústavnoprávny výbor NR SR

Výbor NR SR pre hospodárske záležitosti

Výbor NR SR pre ľudské práva a národnostné menšiny

**Gestorský výbor odporúča schváliť.**

1. K čl. I § 9 ods. 2 písm. a) 1. a 2. bod

V čl. I § 9 ods. 2 písm. a) 1. a 2. bod sa slová „miesto trvalého pobytu“ nahrádzajú slovami „adresu trvalého pobytu“ a slová „adresu miesta podnikania“ sa nahrádzajú slovami „adresu sídla“.

Legislatívno-technická úprava ktorou sa zosúlaďuje pojem, ktorý bude použitý v novom Civilnom sporovom poriadku (§ 14 a 15 zákona č. 160/2015 Z. z.).

Ústavnoprávny výbor NR SR

Výbor NR SR pre hospodárske záležitosti

Výbor NR SR pre ľudské práva a národnostné menšiny

**Gestorský výbor odporúča schváliť.**

1. K čl. I § 9 ods. 2 písm. b) 2. bod

V čl. I § 9 ods. 2 písm. b) 2. bod sa slová „miesto trvalého pobytu“ nahrádzajú slovami „adresu trvalého pobytu“ a slová „adresu miesta podnikania“ sa nahrádzajú slovami „adresu sídla“.

Legislatívno-technická úprava ktorou sa zosúlaďuje pojem, ktorý bude použitý v novom Civilnom sporovom poriadku (§ 14 a 15 zákona č. 160/2015 Z. z.).

Ústavnoprávny výbor NR SR

Výbor NR SR pre hospodárske záležitosti

Výbor NR SR pre ľudské práva a národnostné menšiny

**Gestorský výbor odporúča schváliť.**

1. K čl. I § 9 ods. 2 písm. c) 2. bod

V čl. I § 9 ods. 2 písm. c) 2. bod sa slová „miesto trvalého pobytu“ nahrádzajú slovami „adresu trvalého pobytu“ a slová „adresu miesta podnikania“ sa nahrádzajú slovami „adresu sídla“.

Legislatívno-technická úprava ktorou sa zosúlaďuje pojem, ktorý bude použitý v novom Civilnom sporovom poriadku (§ 14 a 15 zákona č. 160/2015 Z. z.).

Ústavnoprávny výbor NR SR

Výbor NR SR pre hospodárske záležitosti

Výbor NR SR pre ľudské práva a národnostné menšiny

**Gestorský výbor odporúča schváliť.**

1. K čl. I § 9 ods. 2 písm. d)

V čl. I § 9 ods. 2 písm. d) sa slovo „nehnuteľnosti“ nahrádzajú slovom „nehnuteľnosť“.

Gramatická úprava.

Ústavnoprávny výbor NR SR

Výbor NR SR pre hospodárske záležitosti

Výbor NR SR pre ľudské práva a národnostné menšiny

**Gestorský výbor odporúča schváliť.**

1. K Čl. I § 9 ods. 3 písm. a)

V Čl. I § 9 ods. 3 písm. a) sa za slová „výpis z listu vlastníctva k nehnuteľnosti“ vkladajú slová „nie starší ako tri mesiace,“

Legislatívno-technická poznámka v rámci pravdivosti predkladaných dokladov obmedzila ich aktuálnosť konkrétnou lehotou.

Výbor NR SR pre hospodárske záležitosti

Výbor NR SR pre ľudské práva a národnostné menšiny

**Gestorský výbor odporúča schváliť.**

1. K čl. I § 10 ods. 2 písm. b)

V čl. I § 10 ods. 2 písm. b) sa slová „osobné údaje vyvlastniteľa“ nahrádzajú slovami „údaje o vyvlastniteľovi v rozsahu údajov podľa § 9 ods. 2 písm. a)“.

Legislatívno-technická úprava ktorou sa precizuje zoznam zverejňovaných údajov o vyvlastniteľovi a zosúlaďuje sa s terminológiou § 13 ods. 4 písm. a).

Ústavnoprávny výbor NR SR

Výbor NR SR pre hospodárske záležitosti

Výbor NR SR pre ľudské práva a národnostné menšiny

**Gestorský výbor odporúča schváliť.**

1. K čl. I § 13 ods. 2 písm. f)

V čl. I § 13 ods. 2 písm. f) sa vypúšťajú slová „vo veci“.

Legislatívno-technická úprava. Vypustenie nadbytočných slov.

Ústavnoprávny výbor NR SR

Výbor NR SR pre hospodárske záležitosti

Výbor NR SR pre ľudské práva a národnostné menšiny

**Gestorský výbor odporúča schváliť.**

1. K čl. I § 13 ods. 3 písm. b)

V čl. I § 13 ods. 3 písm. b) sa slovo „pohľadávkach“ nahrádza slovom „nárokoch“.

Legislatívno-technická úprava ktorou sa zosúlaďuje pojem použitý v návrhu zákona (čl. I § 10 ods. 6).

Ústavnoprávny výbor NR SR

Výbor NR SR pre hospodárske záležitosti

Výbor NR SR pre ľudské práva a národnostné menšiny

**Gestorský výbor odporúča schváliť.**

1. K čl. I § 13 ods. 4 písm. a)

V čl. I § 13 ods. 4 písm. a) sa vypúšťa slovo „osobné“.

Legislatívno-technická úprava.

Ústavnoprávny výbor NR SR

Výbor NR SR pre hospodárske záležitosti

Výbor NR SR pre ľudské práva a národnostné menšiny

**Gestorský výbor odporúča schváliť.**

1. K čl. I § 17 ods. 1 až 4

V čl. I § 17 ods. 1 až 4 sa slovo „žiadosť“ vo všetkých tvaroch nahrádza slovom „návrh“ v príslušnom tvare.

Legislatívno-technická úprava. Zjednocuje sa pojem použitý v návrhu zákona (napr. čl. I § 9).

Ústavnoprávny výbor NR SR

Výbor NR SR pre hospodárske záležitosti

Výbor NR SR pre ľudské práva a národnostné menšiny

**Gestorský výbor odporúča schváliť.**

1. K Čl. II bod 1. § 17 ods. 1

V Čl. II § 17 ods. 1 sa slová „Písomný návrh“ nahrádzajú slovami „Písomná výzva“.

Legislatívno-technická pripomienka zjednocuje formuláciu použitú v zákone č. 135/1961 v znení neskorších predpisov.

Výbor NR SR pre hospodárske záležitosti

Výbor NR SR pre ľudské práva a národnostné menšiny

**Gestorský výbor odporúča schváliť.**

1. K čl. VII bod 1. § 10a

V čl. VII bod 1. § 10a sa vypúšťajú slová „(ďalej len „adresát“)“.

Legislatívno-technická úprava. Vypúšťa sa legislatívna skratka, ktorá sa v návrhu zákona ani v pôvodnom zákone nepoužíva.

Ústavnoprávny výbor NR SR

Výbor NR SR pre hospodárske záležitosti

Výbor NR SR pre ľudské práva a národnostné menšiny

**Gestorský výbor odporúča schváliť.**

1. K čl. VII bod 1. § 10a

V čl. VII bod 1. § 10a sa vypúšťa posledná veta.

Vypúšťa sa nadbytočné ustanovenie. Obsah tohto ustanovenia sa aplikuje na základe všeobecnej aplikácie správneho poriadku v zmysle § 11 ods. 2 zákona č. 513/2009 Z. z. o dráhach (čl. VII 2. bod návrhu zákona).

Ústavnoprávny výbor NR SR

Výbor NR SR pre hospodárske záležitosti

Výbor NR SR pre ľudské práva a národnostné menšiny

**Gestorský výbor odporúča schváliť.**

1. K čl. VII bod 1

V čl. VII bod 1 v poznámke pod čiarou č. 4a sa slová „§ 4 ods. 3“ nahrádzajú slovami „§ 3 ods. 3“.

Legislatívno-technická úprava. Oprava nesprávneho odkazu.

Ústavnoprávny výbor NR SR

Výbor NR SR pre hospodárske záležitosti

Výbor NR SR pre ľudské práva a národnostné menšiny

**Gestorský výbor odporúča schváliť.**

**V.**

Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto:

hlasovať spoločne o bodoch 1 až 31 s  odporúčaním gestorského výboru **schváliť**.

**VI.**

Gestorský výbor na základe stanovísk výborov vyjadrených v  uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **odporúča** Národnej rade Slovenskej republiky **vládny návrh** **zákona o vyvlastňovaní pozemkov a stavieb a o nútenom obmedzení vlastníckeho práva k nim a o zmene a doplnení niektorých zákonov (tlač 1572)** v znení schválených pozmeňujúcich a doplňujúcich návrhov uvedených v spoločnej správe a prednesených v rozprave **schváliť.**

Spoločná správa výborov Národnej rady Slovenskej republiky o **vládnom návrhu** **zákona o vyvlastňovaní pozemkov a stavieb a o nútenom obmedzení vlastníckeho práva k nim a o zmene a doplnení niektorých zákonov (tlač 1572a)** bola schválená v druhom čítaní uznesením gestorského výboru č. **251** zo **16. septembra 2015**.Výbor určil poslanca **Tibora GLENDU** za spoločného spravodajcu výborov.

Súčasne ho poveril

1. predniesť spoločnú správu výborov na schôdzi Národnej rady Slovenskej republiky,
2. navrhnúť Národnej rade Slovenskej republiky hlasovať o pozmeňujúcich a doplňujúcich návrhoch, ktoré vyplynuli z rozpravy a hlasovať o predmetnom vládnom návrhu zákona **ihneď** po ukončení rozpravy k nemu (§ 83 ods. 4, a § 86 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov). Zároveň po skončení druhého čítania, pristúpiť k tretiemu čítaniu **ihneď** podľa § 84 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**Igor C H O M A, v.r.**

predseda

Výboru NR SR pre verejnú správu

a regionálny rozvoj

V Bratislave 16. septembra 2015